
ACTA 


COMMENTARIUM OFFICIALE 


ACTA PII PP. XI 


NUNTIUS RADIOPHONICUS 


A BHATISSIMO PATRE, DIE XXIX MENSIS MAII ANNI MCMXXXVIII, AD URBEM 
BUDAPESTINUM DATUS AD EXITUM CONGRESSUS UNIVERSALIS XXXIV 
BUCHARISTICI. 


Venerabiles Fratres, dilecti Filii. — Dum datur Nobis, per miran- 
dum radiophonicae artis inventum, paterna illa caritate, quae longinqui- 
tates omnes exsuperat, quasi praesentes vos alloqui, videmur Nobis ad 
urbem Hungariae principem quasi redire; quandoquidem multis abhinc 
annis Budapestinum invisimus, ac non modo rerum gestarum monu- 
menta, sed avitam etiam actuosamque Hungarorum fidem, summa cum 
animi delectatione, admirati sumus. 

Grata utique adhuc subit recordatio animum: res nempe, memoriae 
gloriaeque vestrae, post diuturnum aetatis intervallum, veluti ante 
oculos reviviscunt, atque iterum vehementi Nos admiratione commo- 
vent. Equestrem S. Stephani, Apostolici Regis, statuam in piscatorum 
aggere erectam adhuc mente suspicimus; atque ille videtur Nobis genti 
suae perpetuo benedicere, eamque, in tutelam suam receptam, servare 
incolumem, regere, caelesti ope iuvare. Sanctum Stephanum dicimus, 
qui Beato Petro, in Successore suo per omne aevum viventi, Regnum 
obtulit suum, et non nisi ab eo regiam voluit obtinere potestatem. 

Ac sanctissimi iuvenis Emerici, eius filii, qui in ipso aetatis flore ad 
supernam patriam evolavit, piissimam vitam suavesque mores recorda- 
mur; eumque — quemadmodum paucis ante annis, nono exeunte saeculo 
ab eius obitu — catholicae iuventuti iterum ad imitandum proponimus. ' 


* Cfr. A. A. S., 1930, pp. 323 et 390. 
Aorta, vol. V, n. 7. — 10-6-038. 13 

Itemque tot Nostro obversantur animo viri ac mulieres e Natione vestra, 
qui — ut nominatim Sancta Elisabeth ac S. Ladislaus Rex — evangelica 
virtute praestantes, suae cuiusque vitae nitore praeclarisque exemplis 
Hungariam illustrarunt, eamque quasi invictum propugnaculum effe- 
cerunt adversus christiani nominis civilisque Europae cultus impu- 
gnatores. 

Ad vos igitur primum, carissimi Hungariae filii, animum converti- 
mus Nostrum; vobisque, una cum divinis muneribus, quae supernam 
vitam alunt, non modo illam a Deo ominamur pacis tranquillitatem, 
sine qua ipsa veri nominis pax consistere non potest, sed, debitam etiam 
Hungarorum genti, pacis dignitatem. 

Ac dein vobis, singulis universis, Eucharisticum ex omnibus Na- 
tionibus Congressum Budapestini celebrantibus, paterno ex animo bene- 
dicimus; dumque Redemptor Noster, Eucharisticis velis delitescens, at 
fidei oculis quasi adspectabilis, summum agit triumphum, eum una 
vobiscum suppliciter adprecamur ut haec, quae non desunt, solacia, ut 
hanc, quam mente praecipimus, meliorum temporum spem, divina ope 
sua foveat, augeat, confirmet: itemque eam, qua tantopere angimur, 
animorum perturbationem obscurationemque, depulsis caelo nubibus, 
quae novas tempestates portendere videntur, supernis suae lucis radiis 
suaeque gratiae muneribus collustrare ac sedare benigne velit. 

Peculiarem vero Benedictionem carissimo Hungariae clero populoque 
impertimus; iisque bene omnia precamur, qui Apostolici istius Regni 
gubernacula moderantur, quique, in Nostro a Latere Legato personam 
respicientes Nostram, eum tam honorifice exceperunt, atque alacrem 
contulerunt concordemque operam ad felicem Congressionis exitum. 

Faxit Deus ut Eucharisticus Conventus vester, caritate in omnium 
animis excitata, quae totius Evangelii quasi compendiaria lex iure meri- 
toque dicitur, uberes edat felicesque fructus; non caducos eos quidem, 
sed perpetuo mansuros. Avitam fidem alat, supernorum spem bonorum 
augeat, ac divini amoris flammam, christianae virtutis effectricem, ita 
foveat atque enutriat, ut ii etiam, qui a Christo Domino miserrime aber- 
raverint, bonorum exemplo permoti, ad amantissimum eius amplexum 
auspicato reducantur. 

Et Benedictio Dei Omnipotentis, Patris et Filii et Spiritus Sancti, 
descendat super vos et maneat semper. 

CONSTITUTIONES APOSTOLICAE 


I 
CRYPTOFERRATEN. 


CRYPTOFHRRATENSE COBNOBIUM PROPE URBHM IN ABBATIAM « NULLIUS », SEU 
MONASTERIUM BXARCHICUM, ERIGITUR, MONACHIS BASILIANIS RITUS BY- 
ZANTINI CONCREDITUR ET EIUSDEM FINES, IURA AC PRIVILHGIA STATUUNTUR. 


PIUS EPISCOPUS 
SERVUS SERVORUM DBI 
AD PERPETUAM REI MEMORIAM 


Pervetustum Cryptaeferratae Coenobium, quod, licet inter latinas 
gentes ac prope Urbem ipsam positum, inde ab exordio byzantinum ri- 
tum adhuc usque servavit, Romanorum Pontificum erga orientales Ec- 
clesias propensissimi animi praeclarum semper exhibuit testimonium. 
Quod quidem animo volventes, ex quo Nos inscrutabili Dei consilio ad 
Petri Sedem evecti sumus, non mediocri gavisi sumus gaudio sub pe- 
culiari Nostro patrocinio Coenobium illud recipere, quod, saeculo de- 
cimo primo ineunte a Divo Nilo Iuniore conditum, temporum decursu 
magis in dies floruit, veluti orientalis fulgidissima gemma in Romani 
Pontificis tiara inserta. Nos enim fugere non poterat Abbatiae illius. 
historiam cum Romanae Ecclesiae arctissime semper coniunctam fuisse, 
eamque Praedecessores Nostros plurimis cumulasse privilegiis et hono- 
ribus, quibus et christifidelibus venerabilior redderetur et ad exoptatam 
Ecclesiarum orientalium cum Apostolica Sede unionem promovendam 
aptior fieret. Huius pontificiae erga Cryptoferratense Coenobium dile- 
ctionis non unum in medium proferri potest exemplum; sed, ut proxi- 
mioris tantum aevi res breviter attingamus, memorare lubet cl. m. Leo- 
nem Papam Tertium Decimum, qui in Abbatia illa et byzantini ritus 
integritatem instauravit et monasticam disciplinam ad 8. Basilii Ma- 
gni regulas propius restituit, et auctor fuit ut ubique gentium evulga- 
rentur ingenuarum artium opera, quibus pia fidelium devotio S. Ma- 
riae Cryptaeferratae Basilicam ditavit, ad quam illi Roma, ex Latio, 
ex ipsis remotis Orientis byzantini regionibus omni tempore frequentes 
confluxerunt. Nec minor fuit in Coenobium ipsum tam s. m. Pii Papae 
Decimi munificentia, quam fel. rec. Benedicti Papae Quinti Decimi apo- 

stolica sollicitudo, qui in illo Pontificium Seminarium Graecum-Alba- 
nense instituit ac sollertibus commisit S. Basilii Monachorum curis. 
Quibus Praedecessorum Nostrorum vestigiis Nos ipsi insistentes, eadem- 
que apostolica caritate permoti, peculiaris Nostrae in Coenobium illud 
dilectionis sollemne praebere testimonium statuimus, quo omnibus pa- 
teat Romanum Pontificem una cum Ecclesia universa certam fovere 
spem, per incensum Monachorum S. Basilii Cryptaeferratae studium et 
sollertem industriam, omnes byzantini ritus fideles, quondam cum Pe- 
tri Sede coniunctissime devinctos, postea vero ab ea luctuosissimo schi- 
smate avulsos, ad Catholicae Ecclesiae unitatem tandem aliquando ad- 
duci posse. Sciant inde omnes Nos magni facere eorumdem Monachorum 
praeclarae doctrinae opera, impensos in artibus ingenuis labores ac po- 
tissimum in byzantina melurgia, ad quam investigandam tanto doctis- 
simi viri ingenii acumine intendunt. Ab ipsa namque Abbatia, in qua, 
ut omnes norunt, percelebris exstat bibliotheca, insignibus manuscriptis 
codicibus minio pictis copiose instructa, plurima opera laude dignis- 
sima eduntur tum ad typographicam artem polyglottam, tum ad grae- 
cam paleographiam, tum ad picturas graeco more minio ductas perti- 
nentia; illic demum magna cum studiorum utilitate officina existit ad 
codices librosque instaurandos, temporis hominumque iniuria deprava- 
tos. Quae omnia prae oculis habentes, at in animarym bonum praecipue 
intendentes, de venerabilium Fratrum Nostrorum 8. R. E. Cardinalium 
S. Congregationi pro Ecclesia Urientali praepositorum consulto, audito 
quoque venerabili Fratre Nostro Francisco S. R. E. Cardinali Mar- 
chetti Selvaggiani, suburbicariae dioecesis Tusculanae Episcopo, in qua 
Cryptaferrata oppidum exstat, re mature perpensa, Coenobium ipsum 
ad maiorem dignitatis gradum provehere statuimus. Suppleto igitur quo- 
rum intersit vel eorum qui sua interesse praesumant consensu, de apo- 
stolicae Nostrae potestatis plenitudine, Cryptoferratense quod supra 
memoravimus Coenobium in Abbatiam nullius dioeceseos, seu Mona- 
sterium Exarchicum, eodem servato S. Mariae Cryptaeferratae nomine, 
extollimus, erigimus et constituimus, quam Nobis et Sanctae Sedi im- 
mediate subiectam volumus ac declaramus et Monachis Basilianis ritus 
byzantini concredimus. Huius autem novae Abbatiae nullius territo- 
rium, iam e dioecesi Tusculana distractum, hisce in praesenti delimi- 
tatur finibus, nempe via Iuliano Della Rovere, vulgo della Cartiera nun- 
cupata, ponte Castri, moenibus valli, semita inter praedium Sororum’ 
Franciscalium Missionariarum a B. M. V. et fundum Abbatiae, et oli- 
veto ad familiam Mazzanti nunc spectante. Statuimus insuper ut Abba- 
tiae istius Abbas sit Archimandrita pro tempore Congregationis Italicae 

Monachorum Basilianorum. Novae porro Abbatiae nullius S. Mariae 
Cryptaeferratae, eiusque pro tempore Abbatibus seu Archimandritis, 
quamvis Abbatia ipsa tribus saltem iure requisitis paroeciis careat, ex 
peculiari gratia, non obstante canonis 319, § 2, C. I. C. praescripto, 
omnia tribuimus iura, privilegia, honores et potestates, quibus ceterae 
Abbatiae nullius earumque Praesules iure communi per orbem fruun- 
tur, quorum officiis et oneribus ipsi quoque erunt adstricti. Ecclesia 
Abbatialis sicut antea erit Basilica S. Mariae a Gratiis Cryptaeferra- 
tae, in qua Abbatis seu Archimandritae sedem figimus, omnibus eidem 
servatis honoribus et privilegiis, quae saeculorum decursu a Summis 
Pontificibus ipsi conlata sunt. Decernimus insuper ut ad Archimandri- 
tae seu Ordinarii onera sustinenda Congregatio Italica quam supra dixi- 
mus Monachorum Basilianorum mensam aliquam illi pro viribus prae- 
stet. Volumus autem ut nulla ratione fas sit quamlibet territorii ab- 
batialis partem infra descriptos antea fines contenti alienare seu ce- 
dere, sive venditione, sive locatione, sive alio modo absque Apostolicae 
Sedis facultate; ita ut si aliqua illius territorii partis cessio sine Apo- 
stolicae Sedis venia evenerit, cessio ipsa invalida prorsus et illicita ha- 
beatur. Nihil vero innovetur quoad paroeciae ritus byzantini praefatae 
Ecclesiae S. Mariae iura et onera, iuxta quae Decreto Quanta Roma- 
norum, a 8. Congregatione pro Ecclesia Orientali die undevicesima Maii 
mensis, anno millesimo nongentesimo undetrigesimo edito, a Nobis sta- 
tuta sunt. Firmum autem manere volumus ius Monachis Basilianis sa- 
cras ter in anno processiones ducendi per publicas Cryptaeferratae vias, 
si ipsis placeat, nimirum die vicesima secunda Augusti mensis, idest. 
in festo Iconis S. Mariae, in sollemnitate S. Nili Iunioris, Cryptaefer- 
ratae oppidi Fundatoris et Protectoris, et vespere feriae sextae maioris 
hebdomadae; Ordinarius attamen Archimandrita de ipsis processionibus 
ducendis Cardinalem Episcopum Tusculanum quotannis, certiorem fa- 
ciat. Ad quae omnia ut supra disposita et constituta exsecutioni man- 
danda venerabilem Fratrem Petrum Pisani, Archiepiscopum titularem 
Tomitanum et Pontificio Solio Adsistentem, delegamus eidemque facul- 
tates necessarias et opportunas tribuimus etiam subdelegandi ad effe- 
ctum de quo agitur quemlibet virum in ecclesiastica dignitate constitu- 
tum et cum onere ad Sacram Congregationem pro Ecclesia Orientali 
authenticum peractae exsecutionis actorum exemplar quantocius trans- 
mittendi. Praesentes autem Litteras et in eis contenta quaecumque rata 
ac valida esse volumus et iubemus, Constitutionibus et Ordinationibus 
Apostolicis ceterisque contrariis minime obstantibus. Nemini autem hanc 
paginam erectionis, constitutionis, derogationis, concessionis, statuti, 

mandati et voluntatis Nostrae infringere vel ei contraire liceat. Si quis 
vero ausu temerario hoc attentare praesumpserit, indignationem omni- 
potentis Dei et beatorum Apostolorum Petri et Pauli se noverit incur- 
surum. 

Datum ex Arce Gandulfi, anno Domini millesimo nongentesimo tri- 
gesimo septimo, die sexta et vicesima mensis Septembris, in festo S. Nili 
Iunioris, Pontificatus Nostri anno sextodecimo. 


Fr. TH. PIUS, O. P., Card. BOGGIANI EUGENIUS Card. TISSERANT 
Cancellarius 8. R. EB. S. C. pro Eccl. Orient. a Secretis 


Alfonsus Carinci, Proton. Apost. 
Vincentius Bianchi-Cagliesi, Proton. Apost. 


Loco Plumbi 


Reg. in Canc. Ap., Vol. LVI, n. 58 - A. Trussardi. 


II 


TOKIENSIS 


ARCHIDIOBCESIS TOKIENSIS IN DUAS DIVIDITUR PARTHS, QUARUM ALTHRA AR- 
CHIDIOECESIS TOKIENSIS TERRITORIUM EFFORMABIT ET EX ALTERA NOVA 
DIOECESIS « YOKOHAMAENSIS » ERIGITUR, METROPOLITANAB ECCLESIAB TO- 
KIENSI SUFFRAGANEA,. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Quod iamdiu omnium erat in votis, ut nempe metropolitana I[apo- 
niae Ecclesia Tokiensis, in ipsa Iaponici Imperii urbe principe Tokio 
apostolicis sub plumbo Litteris Non muaius Nobis, a fel. rec. Leone Papa 
Tertiodecimo, Praedecessore Nostro, die quinta decima L[unii mensis 
anno millesimo octingentesimo nonagesimo primo erecta et constituta, 
clero indigenae regenda concrederetur, nunc tandem ad rem deduci posse 
visum est, saltem partim, eo quod indigenae sacerdotes nondum tam 
frequentes sint, ut, etsi animarum zelo aestuantes, spirituali illius am- 
plissimae archidioecesis christifidelium curae et regimini pares sint. Nos 


Acta Pii Pp. XI 187 


itaque, quibus id nihil antiquius erat, praehabito assensu propensissimo 
tum venerabilis Fratris Ioannis Alexii Chambon, hucusque Tokiensis 
Archiepiscopi, tum dilecti filii Moderatoris Generalis Societatis Pari- 
siensis Missionum ad Exteras Gentes, quae Tokiensem Ecclesiam per 
apostolicos diutinos labores fundavit hactenusque sibi commissam ha- 
buit, atque attento venerabilis Fratris Pauli Marella, Archiepiscopi ti- 
tularis Docleensis, in Iaponia Delegati Apostolici, favorabili voto, om- 
nibus mature perpensis, Archidioecesim illam, territorii amplitudine 
redundantem, in duas dividere partes censuimus, quarum alteram Ia- 
ponensi Clero gubernandam tradere, alteram vero in novam erigere dioe- 
cesim, praefatae Societati Parisiensi Missionum concredendam. Sup- 
pleto igitur, quatenus opus sit, quorum intersit vel eorum, qui sua 
interesse praesumant consensu, de venerabilium Fratrum Nostrorum 
8S. R. E. Cardinalium 8. Congregationi de Propaganda Fide praeposi- 
torum consilio, ac de Nostrae apostolicae potestatis plenitudine, totum 
Archidioecesis Tokiensis territorium in duas dividimus partes; quarum 
altera Tokio urbem atque civiles praefecturas de Tokio ac de Chiba com- 
plectetur, et archidioecesis Tokiensis territorium posthac efformabit; al- 
tera vero, reliquo territorio, civilibus nempe praefecturis, quae Kana- 
gawa, Shizuoka, Yamanashi, Nagano, Gumma Tochigi, Ibaraki et Sai- 
tama vulgo nuncupantur, constabit, eamque in novam erigimus et con- 
stituimus dioecesim, a Yokohama urbe Yokohamaénsem appellandam. 
Metropolitanam autem Ecclesiam Tokiensem, ex hac ipsa die Iaponensis 
Cleri curis et regimini commissam volumus, certam foventes spem id in 
.animarum bonum fideique incrementum per apostolicum indigenarum. 
sacerdotum studium sane cessurum fore. Novam vero Yokohamaénsem 
dioecesim Societati Parisiensi Missionum ad Exteras Gentes, quae in 
regione illa, uti antea diximus, pro Christi regno prolatando strenue 
hucusque adlaboravit, ad Nostrum tamen et Sedis Apostolicae benepla- 
citum, concredimus. Novae huius dioecesis Yokohamaénsis sedem in 
Yokohama urbe constituimus, Episcopi vero cathedram in ecclesia Sa- 
cratissimo Cordi Iesu dicata in eadem urbe exstante figimus; eamque 
idcirco ad Cathedralis Ecclesiae gradum et dignitatem evehimus, et ipsi 
eiusque pro tempore Episcopis omnia tribuimus iura honores, insignia, 
favores, gratias et privilegia, quibus ceterae per orbem cathedrales Ec- 
clesiae earumque Praesules iure communi fruuntur et gaudent; eosque 
pariter iisdem adstringimus oneribus et obligationibus, quibus ceterae 
Cathedrales earumque Antistites adstringuntur. Novam insuper eandem 
dioecesim Yokohamaénsem suffraganeam constituimus Metropolitanae 
Ecclesiae Tokiensi, eiusque pro tempore Episcopos metropolitico iuri 

subiicimus Archiepiscopi Tokiensis. Usquedum insuper in Cathedrali 
Ecclesia Yokohamaénsi Canonicorum Capitulum constituatur, volumus 
ut ad iuris tramitem dioecesani Consultores seligantur et adhibeantur. 
Quod autem attinet ad novae huius dioecesis regimen et administratio- 
nem, ad mensae episcopalis dotem constituendam, ad Vicarii capitularis 
seu Administratoris Apostolici, sede vacante, electionem, ad iuvenum, 
qui ad clericalem statum vocati sint, institutionem, ad clericorum et 
fidelium iura et onera, aliaque huiusmodi, servanda iubemus quae sacri 
canones praescribunt. Mandamus insuper ut documenta omnia novam 
hanc dioecesim respicientia ab archidioecesis Tokiensis cancellaria no- 
vae dioecesis Yokohamaénsis curiae episcopali quamprimum fieri pote- 
rit tradantur, ut in eius archivo religiose serventur. Ad quae omnia ut 
supra disposita et constituta exsequenda venerabilem quem supra dixi- 
mus Fratrem Paulum Marella, in Iaponia Delegatum Apostolicum, eli- 
gimus; cui propterea necessarias et opportunas tribuimus facultates, 
etiam subdelegandi ad effectum de quo agitur quemlibet virum in eccle- 
siastica dignitate constitutum; eidemque onus imponimus ad S. Con- 
gregationem de Propaganda Fide authenticum exsecutionis actorum 
exemplar intra sex menses ab his Litteris datis transmittendi. Praesen- 
tes autem Litteras et in eis contenta quaecumque nullo unquam tempore 
de subreptionis, vel obreptionis aut nullitatis vitio, seu intentionis No- 
strae, vel quolibet alio, licet substantiali et inexcogitato, defectu notari, 
impugnari vel in controversiam vocari posse; sed eas tamquam ex certa 
scientia ac potestatis plenitudine factas et emanatas, perpetuo validas 
existere et fore, suosque plenarios et integros effectus sortiri et obtinere, . 
atque ab omnibus ad quos spectat inviolabiliter observari debere; et si 
secus super his a quocumque, quavis auctoritate, scienter vel ignoranter 
attentari contigerit, irritum prorsus et inane esse et fore volumus et 
decernimus; non obstantibus, quatenus opus sit, regulis in synodalibus, 
provincialibus, generalibus, universalibusque Conciliis editis, speciali- 
bus vel generalibus Constitutionibus et Ordinationibus Apostolicis et 
quibusvis aliis Romanorum Pontificum .Praedecessorum Nostrorum di- 
spositionibus, ceterisque contrariis quibuscumque. Volumus denique et 
mandamus ut harum Litterarum transumptis, etiam impressis, manu 
tamen alicuius notarii publici subscriptis et sigillo alicuius viri in ec- 
clesiastica dignitate vel officio constituti munitis, eadem prorsus tribua- 
tur fides, quae hisce praesentibus tribueretur, si ipsaemet exhibitae vel 
ostensae forent. Nemini autem hanc paginam dismembrationis, commis- 
sionis, erectionis, subiectionis, mandati, statuti, derogationis et volun- 
tatis Nostrae infringere vel ei contraire liceat. Si quis vero ausu teme- 

rario hoc attentare praesumpserit, indignationem omnipotentis Dei ac 
Beatorum Apostolorum Petri et Pauli se noverit incursurum. 

Datum Romae apud S. Petrum, anno Domini millesimo nongente- 
simo trigesimo septimo, die nona mensis Novembris, Pontificatus No- 
stri anno sexto decimo. 


Fr. TH. PIUS, O. P., Card. BOGGIANI P. Card. FUMASONI BIONDI 
Cancellarius S. R. EB. 8. C. de Propaganda Fide Praef. 


Iosephus Wilpert, Decanus Collegit Proton. Apost. 
Vincentius Bianchi-Cagliesi, Proton. Apost. 


Loco Plumbi 


Reg. in Canc. Ap., Vol. LVIII, n. 45 - Al. Trussardi. 


III 
DE OUBANGUI-CHARI 


PRABFECTURA APOSTOLICA DE OUBANGUI-CHARI IN VICARIATUM APOSTOLICUM 
EVEHITUR. 


PIUS EPISCOPUS 
SERVUS SERVORUM DEI 
AD PERPETUAM REI MBMORIAM 


Si christiana res in quavis Praefectura Apostolica notabilem solli- 
cito Evangelii Praeconum studio, Deo auctore, progressum fecerit, di- 
ghum congruumque est, ut a Nobis Praefectura ipsa ad potiorem di- 
gnitatis gradum evehatur. Quum itaque res ita se habeat in Praefectura 
Apostolica de Oubangui-Chari in Africa Aequatoriali Gallica, Congre- 
gationis Sancti Spiritus curis concredita, in qua sedula et indefessa 
eiusdem Congregationis Missionalium opera, vel praepedientibus cuius- 
que generis difficultatibus, postremo praesertim hoc tempore, haud me- 
diocria suscepta sunt incrementa, Nos, reiteratis dilecti filii illius Insti- 
tuti Moderatoris Generalis precibus, de venerabilium Fratrum Nostro- 
rum 8. R. E. Christiano Nomini Propagando praepositorum consilio, 
lubenti animo annuentes, Praefecturam illam de Oubangui-Chari, omni- 
bus mature perpensis, ad Vicariatus Apostolici gradum et dignitatem 
promovere statuimus. Suppleto igitur, quatenus opus sit, quorum in- 
tersit, vel eorum, qui sua interesse praesumant consensu, de Nostrae 
apostolicae potestatis plenitudine, Praefecturam de Oubangui-Chari in 

Vicariatum Apostolicum, eodem servato nomine, provehimus et erigi- 
mus, eumque, ad Nostrum tamen et Apostolicae Sedis beneplacitum, ei- 
dem Congregationi Sancti Spiritus, quae inibi tanto, uti antea diximus, 
apostolico zelo hucusque adlaboravit, etiam in posterum concreditam 
volumus. Novo propterea Vicariatui huic de Oubangui-Chari eiusque 
pro tempore Antistitibus omnia tribuimus iura, privilegia, honores et 
potestates quibus ceteri per orbem Vicariatus eorumque Praesules iure 
communi fruuntur et gaudent, eosque pariter iisdem adstringimus one- 
ribus et obligationibus, quibus ceteri adstringuntur. Quae omnia, ut 
supra disposita et constituta, rata ac valida esse volumus et iubemus, 
contrariis quibuslibet non obstantibus. Harum vero Litterarum tran- 
sumptis aut excerptis, etiam impressis, manu tamen alicuius notarii pu- 
blici subscriptis et sigillo viri in ecclesiastica dignitate vel officio consti- 
tuti munitis, eamdem prorsus volumus haberi fidem, quae hisce Litteris 
haberetur, si ipsaemet exhibitae vel ostensae forent. Nemini autem hanc 
paginam nostram evectionis, erectionis, constitutionis, commissionis, 
statuti et voluntatis Nostrae infringere vel ei contraire liceat. Si quis 
vero, ausu temerario, hoc attentare praesumpserit, indignationem omni- 
potentis Dei et Beatorum Apostolorum Petri et Pauli se noverit incur- 
surum. 

Datum Romae apud Sanctum Petrum, anno Domini millesimo non- 
gentesimo trigesimo septimo, die secunda mensis Decembris, Pontifi- 
catus Nostri anno sexto decimo. 


Fr. TH. PIUS, O. P., Card. BOGGIANI P. Card. FUMASONTI BIONDI 
Cancellarius 8S. R. E. S. C. de Propaganda Fide Praef. 


Iosephus Wilpert, Decanus Collegii Proton. Apost. 
Franciscus Hannibal Ferretti, Proton. Apost. 


Loco  Plumbi 


Reg. in Canc. Ap., Vol. LVIII, n. 14 - Al. Trussardi. 

IV 
URBIS 


TITULUS PRESBYTERALIS S. THOMAE IN PARIONE DE URBE IN BCCLESIAM SAN- 
CTAE MARIAE IN VALLICELLA TRANSFERTUR. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Quum S. Thomae in Parione ecclesia de Urbe temporis iniuria mi- 
nus decora evaserit, Nos, omnibus mature perpensis, congruum sane 
duximus cardinalicium titulum, quo hucusque illa decorata est, in pa- 
roecialem ecclesiam 8S. Mariae in Vallicella transferre, quae aedificii 
amplitudine, artis decore, praeclaris potissimum 8. Philippi Nerii, Ur- 
bis apostoli merito nuncupati, memoriis, immo et sacris eius exuviis in 
ipsa asservatis, atque inter viciniores ecclesias populi frequentia et pie- 
tate excellere videtur. 

Quare, suppleto, quatenus opus sit, quorum intersit vel eorum qui 
sua interesse praesumant consensu, apostolicae Nostrae potestatis ple- 
nitudine, harum Litterarum vi, titulum, quo hactenus praefata ecclesia 
S. Thomae in Parione decorata est, in ecclesiam S. Mariae in Vallicella 
transferimus; eique propterea omnia tribuimus iura et privilegia, quae 
ceteris Romae ecclesiis cardinalicio titulo decoratis competunt, cum om- 
nibus pariter oneribus et obligationibus, quibus illae adstringuntur. 
Contrariis non obstantibus quibuslibet, hoc decernimus, et volumus. 
praesentes Litteras firmas, validas atque efficaces semper existere et 
fore, suosque plenos et integros effectus sortiri et obtinere illisque, ad 
quos res spectat seu spectare poterit, nunc et in posterum plenissime 
suffragari; sicque rite iudicandum esse ac definiendum, irritumque ex 
nunc et inane fieri quidquam secus super his a quovis, auctoritate qua- 
libet, scienter sive ignoranter attentari contigerit. 

Datum Romae apud S. Petrum, anno Domini millesimo nongentesimo 
trigesimo septimo, die duodevicesima mensis Decembris, Pontificatus 
Nostri anno sexto decimo. 

Fr. TH. PIUS, O. P. Card. BOGGIANI Fr. RAPHAEL C. Card. ROSSI 
Cancellarius 8. R. E. S. C. Consistorialis a Secretis 
Alfonsus Carinci, Proton. A post. 


Vincentius Bianchi Cagliesi, Proton. A post. 
Loco Plumbi 


Reg. in Canc. Ap., Vol. LVIII, n. 61. 

TRICHINOPOLITANA 


DIORCESIS TRICHINOPOLITANA DISMEMBRATUR ET NOVA ERIGITUR DIOBCESIS 
« MADURENSIS ». 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Si inter infideles populos dioecesis quaelibet, nimia plerumque terri- 
torii amplitudine redundans, per apostolicos Evangelii praeconum la- 
bores, Deo favente, et fidelium numero et fidei firmitate non mediocres 
profectus fecerit, spirituale dominici gregis bonum et regimen postu- 
lare videtur, ut illius dioeceseos territorium dividatur et nova illic eri- 
gatur dioecesis, alterius vigilantis Pastoris curis concredenda. Perutile 
autem existimamus, ut omnium est in votis, huiusmodi dioecesium re- 
gimen, quandocumque fieri poterit, clero indigenae committere, quippe 
qui suorum civium linguam et mores melius quam alii noscentes, eos 
ad Christi regnum facilius sane allicere valeant. Felicius itaque in dies 
augescente catholica re in dioecesi Trichinopolitana in Indiis Orienta- 
libus, quae latissimo patet territorio, peropportunum visum est, ad 
maius illic christifidelium bonum consequendum, in duas eam partes 
dividere, harumque alteram indigenae clero seculari concredere iuxta 
quod venerabilis Frater Ioannes Petrus Leonard, Episcopus Trichino- 
politanus, consilium praebuit. De venerabilium igitur Fratrum No- 
strorum 8S. R. E. Cardinalium S. Congregationi de Propaganda Fide 
praepositorum consulto, praehabito quoque venerabilis Fratris Leonis 
Petri Kierkels, Archiepiscopi titularis Salaminensis et in Indiis Orien- 
talibus Delegati Apostolici, favorabili voto, Nos, omnibus mature per- 
pensis, suppleto, quatenus opus sit, quorum intersit, vel eorum qui sua 
interesse praesumant consensu, de apostolicae Nostrae potestatis ple 
nitudine, e dioecesi Trichinopolitana totum illius territorium separa- 
mus, quod sub Episcopi illius dicione in praesenti exstat, ac tamen ad 
civilem pertinet districtum de Tinnevelly, cum illa quoque parva regni 
de Travancore parte ad orientem sita montium Ghats, nec non ad di- 
strictus de Ramnad et de Madura, exceptis civilibus subdivisionibus, 
vulgo taluks, de Palni et de Dindigul. Quod quidem territorium ita di- 
stractum in novam dioecesim, Madurensem nuncupandam, erigimus et 
metropolitanae Ecclesiae Bombayensi suffraganeam constituimus eam- 

que sodalibus Societatis Iesu, ad Nostrum tamen et Sedis Apostolicae 
beneplacitum, concredimus. Dioecesis vero Trichinopolitana, ita terri- 
torio imminuta, quinque posthac tantum civilibus subdivisionibus, seu 
taluks, constituetur, nempe de Palni,. Dindigul, Kulitalei, Trichinopoly 
et Kalattur, illamque cleri secularis indigenae curis committimus. Se- 
dem autem Episcopi Madurensis in Madwra urbe, a qua dioecesis no- 
viter erecta nuncupatur, constituimus, et cathedram episcopalem, quoad- 
usque aliter provideatur, in ecclesia Beatae Mariae Virgini dicata, in 
eadem Urbe exstante, statuimus, quam proinde ad ecclesiae Cathedralis 
gradum et dignitatem extollimus cum omnibus iuribus et privilegiis, 
honoribus et praerogativis, quibus ceterae Cathedrales earumque Anti- 
stites iure communi fruuntur, et cum omnibus pariter adnexis oneribus 
et obligationibus. Cum vero praesentis temporis adiuncta haud permit- 
tant, quominus in nova dioecesi Madurensi canonicorum Capitulum 
erigatur, indulgemus ut ad iuris tramitem pro canonicis dioecesani 
‘consultores interim eligantur et adhibeantur. Item donec dioecesanum 
seminarium constituetur, clerici in Trichinopolitanum seminarium insti- 
tuendi mittantur. Quod autem ad novae dioecesis regimen et administra- 
tionem, ad Vicarii Capitularis seu Administratoris, sede vacante, electio- 
nem, ad clericorum et fidelium iura et onera aliaque huiusmodi attinet, 
servanda iubemus, quae sacri canones praescribunt. Mandamus insuper 
ut documenta et acta omnia, novam dioecesim Madurensem respicientia, 
a Curia episcopali Trichinopolitana ad Curiam Madurensem quam pri- 
mum tradantur, ut in eius archivo religiose serventur. Ad quae omnia 
ut supra disposita et constituta exsequenda venerabilem quem supra 
diximus Fratrem Leonem Petrum Kierkels, in Indiis Urientalibus De- 
legatum Apostolicum, deligimus, eique propterea tribuimus facultates 
ad id necessarias et opportunas, etiam subdelegandi ad effectum de quo 
agitur quemlibet virum in ecclesiastica dignitate constitutum, et illi 
onus facimus ad S. Congregationem de Propaganda Fide intra sex men- 
ses, ab his Litteris datis computandos, authenticum exemplar peractae 
exsecutionis actorum transmittendi. Volumus autem ut harum Litte- 
rarum transumptis etiam impressis, manu tamen alicuius notarii pu- 
blici subscriptis et sigillo viri in ecclesiastica dignitate vel officio con- 
stituti munitis, eadem prorsus tribuatur fides, quae hisce praesentibus 
tribueretur, si exhibitae vel ostensae forent. Praesentes autem Litteras 
et in eis contenta quaecumque nullo unquam tempore de subreptionis vel 
obreptionis aut nullitatis vitio seu intentionis Nostrae, vel quolibet 
alio substantiali et inexcogitato defectu notari, impugnari vel in contro- 
versiam vocari posse, sed eas tamquam ex certa scientia ac potestatis 

plenitudine factas et emanatas, perpetuo validas exsistere et fore, suos- 
que plenarios et integros effectus sortiri et obtinere, atque ab omnibus 
ad quos spectat inviolabiliter observari debere et si secus super his a 
quocumque, quavis auctoritate, scienter vel ignoranter contigerit at- 
tentari irritum prorsus et inane esse et fore volumus et decernimus. Non 
obstantibus, quatenus opus sit, regulis in synodalibus, provincialibus, 
generalibus, universalibusque Conciliis editis, specialibus vel generali- 
bus Constitutionibus et Ordinationibus Apostolicis et quibusvis aliis 
Romanorum Pontificum, Praedecessorum Nostrorum, dispositionibus ce- 
terisque contrariis: quibus omnibus, etiam speciali mentione dignis, 
per praesentes derogamus. Nemini ergo hanc paginam dismembrationis, 
erectionis, subiectionis, decreti, concessionis, commissionis, mandati, de- 
rogationis, et voluntatis Nostrae infringere vel ei contraire liceat. Si 
quis vero hoc attentare ausu temerario praesumpserit, indignationem 
omnipotentis Dei et Beatorum Apostolorum Petri et Pauli se noverit 
incursurum. 

Datum Romae apud S. Petrum, anno Domini millesimo nongente- 
simo trigesimo octavo, die octava mensis Ianuarii, Pontificatus Nostri 
anno sexto decimo. 


Fr. TH. PIUS, O. P., Card. BOGGIANI P. Card. FUMASONI BIONDI 
Cancellarius S. R. EB. S. C. de-Propaganda Fide Praef. 


Tosephus Wilpert, Decanus Collegii Proton. Apost. 
Ludovicus Kaas, Protonotarius A postolicus. 
Loco Plumbi 


Reg. in Canc. Ap., Vol. LVIII, n. 68 — Al. Trussardi. 


LITTERAE APOSTOLICAE 


TITULO AC PRIVILEGIIS BASILICAE MINORIS DITATUR THMPLUM IN LOCO « LA- 
REN », INTRA ULTRAIECTENSIS ARCHIDIOBCESIS FINES, IN HONOREM 8S. IOAN- 
NIS BAPTISTAE DEO DICATUM. 


PIUS PP. XI 


Ad perpetuam rei memoriam. — Archidioecesis Ultraiectensis intra 
fines, in loco Laren vulgo nuncupato, in honorem Sancti Ioannis Bapti- 
stae Deo dicatum est templum, quod magna antiquitate renidet. Vene- 
rabilis Frater autem Ultraiectensium Archiepiscopus refert ad nos tem- 
plum ipsum apud collem exstare ubi Sanctus Willibrordus, qui, a beato 

Sergio Papa Episcopus ordinatus, in Frisia et in Dania Evangelium 
praedicavit, primam in regione Aedem Sacram Deo dicavit. Hodierno 
in templo, molis amplitudine et magnificentia nec non artis operibus per- 
pulcris conspicuo, divina officia sacraeque functiones debito splendore 
peraguntur, praesertim occasione Sollemnitatum, quae tum die Sanctis- 
simi Corporis Christi tum die Nativitatis Sancti Ioannis Baptistae ibi 
celebrantur, eisdemque duabus festivitatibus ab antiquis temporibus chri- 
stifideles peregrinorum more numerosissimis turmis ad Sacram memo- 
ratam Aedem conveniunt cum magno omnium spirituali emolumento. 
Nil mirum itaque si Venerabilis Frater Ultraiectensium Archiepiscopus 
enixas humilesque preces Nobis adhibuerit ut ipsum templum de Laren 
Basilicae Minoris honoribus privilegiisque decorare velimus, praecipue 
ut magis magisque in dies obsequium pietasque fidelium erga Augustis- 
simum Eucharistiae Sacramentum augeantur. Nos vero, audito Dilecto 
Filio Nostro Sanctae Romanae Ecclesiae Cardinali Sacrorum Rituum 
Congregationis Praefecto, votis Praesulis memorati benigne exceptis, 
certa scientia ac matura deliberatione, deque Apostolicae Nostrae Po- 
testatis plenitudine, praesentium Litterarum tenore perpetuumque in 
modum, templum in honorem Sancti Ioannis Baptistae Deo dicatum, 
Ultraiectensis Archidioecesis intra fines in Laren, titulo ac dignitate Ba- 
silicae Minoris, iuribus et privilegiis quae rite competunt adiectis, de- 
coramus. Haec largimus, decernentes praesentes Litteras firmas, vali-. 
das atque efficaces iugiter exstare ac permanere; suosque plenos atque 
integros effectus sortiri et obtinere; illisque ad quos pertinet, sive per- 
tinere poterunt, nunc et in posterum plenissime suffragari; sicque rite 
iudicandum esse ac definiendum; irritumque ex nunc et inane fieri si 
quidquam secus, super his, a quovis, auctoritate qualibet, scienter sive 
ignoranter attentari contigerit. Contrariis non obstantibus quibuslibet. 

Datum Romae, apud Sanctum Petrum sub anulo Piscatoris, die vim 
m. Decembris, an. MCMxXxxvil, Pontificatus Nostri decimo sexto. 


E. Card. Pace, a Secretis Status. 

ACTA SS. CONGREGATIONUM 


SACRA CONGREGATIO CONSISTORIALIS 


I 
FERETRANAE er SARSINATENSIS 


DECRETUM 
DE MUTATIONE FINIUM DIOBCHSIUM 


Quum Apostolicae Sedi supplices preces oblatae fuerint, ut pro bono 
animarum paroecia S. Apollinaris in oppido Paderno a dioecesi Fere- 
trana dismembraretur et dioecesi Sarsinatensi attribueretur, Sshus Do- 
minus Noster Pius Divina Providentia Pp. XI, re mature perpensa, 
attento favorabili voto Exchiorum Ordinarioram utriusque dioecesis, 
praesenti Consistoriali Decreto, statuit ut praedicta paroecia S. Apol- 
linaris in oppido Paderno a dioecesi Feretrana seiungatur atque dioe- 
cesi Sarsinatensi aggregetur, mutatis hac ratione utriusque dioecesis 
finibus. 

Ad haec autem exsecutioni mandanda eadem Sanctitas Sua depu- 
tare dignata est Exc. P. D. Theodorum Pallaroni, Episcopum Sarsi- 
natensem, eidem tribuens necessarias et opportunas facultates, etiam 
subdelegandi, ad effectum de quo agitur, quemlibet virum in ecclesia- 
stica dignitate constitutum, facto onere quam primum remittendi ad 
Sacram Congregationem Consistorialem authenticum exemplar actus 
peractae exsecutionis. Contrariis quibusvis non obstantibus. 

Datum Romae, ex Aedibus 8S. C. Consistorialis, die 20 Februarii 
anno 1938. 


Fr. R. C. Card. Rosst, a Secretis. 
L. 


V. Santoro, Adsessor. 

II 
PROVISIO ECCLESIARUM 


Ssthus Dominus Noster Pius, divina Providentia Papa XT, successivis 
decretis Sacrae Congregationis Consistorialis, singulas quae sequuntur 
Ecclesias de novo Pastore dignatus est providere, nimirum : 


die 14 Aprilis 1938. — Titulari archiepiscopali Ecclesiae Selymbrianae 
praefecit Exc. P. D. Iosephum Lucianum Giray, hactenus Episcopum 
Lycopolitanum. 

die 23 Aprilis. — Titulari archiepiscopali Ecclesiae Nicopsitanae, 
Exc. P. D. Iosephum Butt, hactenus Episcopum titularem Ecclesiae 
Alexandrinae minoris. 

die 29 Aprilis. — Cathedrali Ecclesiae noviter erectae Liepaiensi, 
R. D. Antonium Urbss, parochum et vicarium foraneum in oppido Ludza, 
archidioecesis Rigensis. 

die 7 Maii. — Titulari episcopali Ecclesiae Thubunensi in Numidia, 
R. D. Emmanuelem Larrain Errazuriz, archidioecesis 8. Iacobi in Chile, 
quem constituit Coadiutorem cum iure successionis Exc. P. D. Caroli 
Silva Cotapos, Episcopi Talcensis. 

die 14 Maii. — Cathedrali Ecclesiae Nicoletanae, R. D. Albinum La- 
fortune, dioecesis Joliettensis. 

— Cathedrali Ecclesiae Matanzensi, R. D. Albertum Martin y Villa- 
verde, parochum in civitate Habana. 

die 16 Maii. — Cathedralibus Ecclesiis invicem perpetuo unitis Terge- 
stinae et Justinopolitanae Exc. P. D. Antonium Santin, hactenus Epi- 
scopum Fluminensem. 

die 21 Maii. — Cathedrali Ecclesiae Cacerensi R. D. Petrum Santos, 
parochum in oppido Angeles archidioecesis Manilensis. 

— Titulari episcopali Ecclesiae Opuntiae, R. D. Ioannem Henricum 
King, Vicarium Generalem in dioecesi Portus Magni, quem deputavit 
Auxiliarem Exc. P. D. Guillelmi Timothei Cotter, Episcopi eiusdem 
dioecesis. 

die 24 Maii. — Cathedrali Ecclesiae Kielcensi, R. D. Ceslaum Kacz- 
marck, dioecesis Plocensis. 

die 26 Maii. — Cathedrali Ecclesiae Garanhunensi, R. D. Marium de 
Miranda Villas Boas, Vicarium Generalem dioecesis Aracajuensis. 

— Titulari episcopali Ecclesiae Appianae, R. D. Bernardum Griffin, 
archidioecesis Birmingamiensis, quem deputavit Auxiliarem Excellen- 
tissimi P. D. Thomae Williams, Archiepiscopi eiusdem archidioecesis. 


Aora, vol. V,n. 7. — 10-6-938. é 14 

SACRA CONGREGATIO 
DE DISCIPLINA SACRAMENTORUM 


INSTRUCTIO 
DB SANCTISSIMA EUCHARISTIA SEDULO CUSTODIENDA 


1. - Nullo unquam tempore Apostolica Sedes locorum Ordinariis 
praesidia et cautelas suppeditare praetermisit, quibus Ssthha Eucharistia, 
quae asservatur in nostris ecclésiis sive de iure communi sive ex indulto, 
diligenter custodiretur neve ulli profanationi obnoxia remaneret. Cano- 
nicae disciplinae praecepta, quae temporum decursu ad rem praestituere 
sategit, hodie recepta conspiciuntur in canone 1269 Codicis Iuris Cano- 
nici, qui talia habet : 

§ 1. Sanctissima Hucharistia servari debet in tabernaculo inamovibili 
in media parte altaris posito. 

§ 2. Tabernaculwm sit affabre eatructum, undequaque solide clausum, 
decenter ornatum ad normam legum liturgicarum, ab omni alia re va- 
cuum, ac tam sedulo custodiatur ut periculum cuiusvis sacrilegae profa- 
nationis arceatur. 

§ 3. Gravi aliqua suadente causa ab Ordinario loci probata, non est 
vetitum sanctissimam Eucharistiam nocturno tempore extra altare, super 
corporali tamen, in loco tutiore et decenti, asservari, servato praescripto 
can, 1271. 

§ 4. Clavis tubernaculi, in quo Sanctissimum Sacramentum asser- 
vatur, diligentissime custodiri debet, onerata graviter conscientia sacer- 
dotis qui ecclesiae vel oratorii curam habet. 

2. - Huic 8. Congregationi, cui disciplina septem Sacramentorum 
tuenda est commissa (can. 249), quaeque iam edidit Instructionem diei 
26 Maii 1929* « de quibusdam vitandis atque observandis in conficiendo 
Sacrificio Missae et Ssmvae Eucharistiae Sacramento distribuendo et as- 
servando », opportunum visum est canonica praescripta in mentem om- 
nium revocare, quibus Sshae Eucharistiae asservandae grave sane munus 
incumbit, brevibus additis explicationibus, aliaque munimenta et media 
decernere, nostris temporibus magis accommodata, quibus Ssiha Eucha- 


* Acta Ap. Sedis, vol. XXI, p. 631 seq. 

ristia sedulissime custodiatur et a quacumque iniuria integra praeser- 
vetur. 

3. - Fidelis observantia praeceptorum quorundam canonum C. I. C. 
valde confert ad optatum pernobilem finem attingendum. Animadver- 
tatur prae primis duo sub gravi praecipi ut Ssmha Eucharistia in ecclesia 
possit asservari: 1° ut adsit qui eius cwram habeat; 2° regulariter sacer- 
dos semel saltem in hebdomada missam in sacro loco celebret (can. 1265 
§ 1). Si vero quandoque Apostolica Sedes ob penuriam sacerdotum in- 
dulget ut sacrum quintodecimo quoque die dumtaxat litetur ad sacras 
renovandas species, secluso semper earundem corruptionis periculo, nun- 
quam tamen dispensat, immo instanter urget, ut habeatur persona quae 
die ac nocte Sshi Sacramenti custodiae incumbat. ” 

Praeterea tria sunt prae oculis habenda in supra relato can. 1269: . 

a) Ssha Eucharistia asservari debet in tabernaculo inamovibili (§ 1) 
et undequaque solide clauso (§ 2); b) tabernaculum tam sedulo custodien- 
dum est ut periculum cniusvis sacrilegae profanationis arceatur (§ 2); 
c) clavis tabernaculi diligentissime sacerdoti custodienda est (§ 4). De 
singulis nonnulla sunt animadvertenda. 

4.-a) Tabernaculum sit inamovibile et undequaque solide clausum : 
ab hoe praecepto per se gravi nec Episcopus valet dispensare nec ei con- 
suetudo etiam centenaria et immemorialis derogare, excepto casu de 
quo in § 3, eoque iam tamquam primo praesidio consulitur securitati 
custodiae Ssmae Eucharistiae. Clausura vero undequaque absoluta se- 
cumfert ut ciborium sit confectum ex materia solida et firma. Equidem 
iuxta liturgicas leges tabernaculum extrui potest ex ligno, aut ex marmore 
aut ex metallo,* quae postrema materia est ceteris firmior; quod tamen 
magis interest, conficiatur oportet ex solida materia, singulaeque partes 
intime inter se cohaereant, reseratio maximam exhibeat securitatem ac 
fortiter ostiolo adhaereat, cuius cardines firmiter sint constituti ac dispo- 
siti, qui ipsum ciborio inserant. Nonnullis in locis Episcopi praescripse- 
runt ad maiorem Eucharistiae securitatem ut ciborium ex integro metallo 
consisteret, quae quidem praescriptio, in locis ubi viget, absolute debet 
observari, ut docet Efius Card. P. Gasparri.* Optimum sane consilium 
foret si tabernaculum sit vera arca ferrea, quam vocant (vulgo cassaforte, 
coffre-fort) adeo ut nec perforari nec effringi possit mediis, quae ordinarie 
adhibentur a furibus, eaque validis ferreis seris altari arcte debet devin- 


2 Cfr. S. R. C. resp. diei 17 Februarii 1881 ad Episcopum Altonen. (decretum n. 3527). 

> Caeremoniale parochorum iuata novissimas A. 8. sanctiones concinnatum, art. VI, 
De tabernaculo, etc., n. 9 ad 4. 

* De Ssma Bucharistia, 11, 263, n. 994. 

ciri in infimo eius gradu aut parieti adverso. Hae vero ferreae arcae 
aut in forma ciborii extrui debent, quae dein sunt marmoreo lapide con- 
tegendae ceterisque ornamentis condecorandae, adeo ut speciem cuius- 
dam operis affabre confecti prae se ferant ad normam § 2 relati canonis; 
vel saltem ita conficiantur ut in tabernaculis iam exsistentibus possint 
immitti. Huiusmodi tabernacula « de securitate » (italice di sicwrezza) 
nuncupantur. Ad quamlibet vero dubitationem auferendam quoad legum 
liturgicarum observantiam in hisce conficiendis tabernaculis attendatur 
responsio S. R. C. diei 1 April. 1908 ad preces sibi porrectas nomine Ordi- 
nariorum Provinciae ecclesiasticae Milwaukien. in America sept. a quo- 
dam Sacerdote qui pro adprobatione exhibuerat novum tabernaculum 
solidissime extructum et quidem ita confectum ut nullimode repugnaret 
neque rubricis Ritualis Romani, neque eiusdem S. ©. decretis: « Com- 
municetur sacerdoti oratori responsum 8S. R. C. in casu simili datum 
sub die 18 Martii 1898: nempe finem inventoris esse laudandum, nego- 
tium vero in casu et ad effectum de quo agitur, spectare ad ipsos locorum 
Ordinarios ». 

Pariter in una Superioren., de nova quadam custodia Ssmi Sacra- 
menti: Revmus Episcopus, quo securius procederet in approbando quo- 
dam tabernaculo, a 8S. R. C. reverenter expetivit : « an satisfaciat regulis 
liturgicis descripta forma ostii semicircularis, quod globulis impositum 
sine cardinibus volvitur, ita ut ex hac parte nihil obstet quominus ab 
Episcopo sacerdotibus commendetur vel debeat tabernaculum instrui 
ostio vel ianuis, quae cardinibus adhaereant atque ita volvatur »; et 
S. Rituum Congregatio, requisito Commissionis Liturgicae suffragio. 
propositae quaestioni ita die 8 Maii 1908 respondere censuit: « In casu, 
per se nihil obstare, de cetero ad Revihum Episcopum ». 

Equidem adhibitis hisce ciboriis solidissimis altero efficaci praesidio 
consulitur custodiae Sshae Eucharistiae. Porro Sacra haec Congregatio 
onus non imponit huiusmodi comparandi tabernacula in ecclesiis, quae 
ordinariis sunt instructae ciboriis, dummodo reapse securitatis idonea 
praebeant argumenta, quamvis suadeat ut ea adhibeantur in ecclesiis 
noviter aedificandis : id vero enixe commendat Excihis Episcopis ut, pro 
eorum zelo erga Sshum Sacramentum, pervigilent caveantque ut et ordi- 
naria ciboria, quae usui sunt in ecclesiis eorum dioecesis, eam prae se 
ferant soliditatem ad omne periculum sacrilegae profanationis arcen- 
dum, illaque severissime amoveant tabernacula quae omnimodam certi- 
tudinem non ingerant de huius periculi absentia. 

5. — b) « Tabernaculum tam sedulo est custodiendum ut periculum 
cuiusvis sacrilegae profanationis arceatur ». Non sufficit ut in loco con- 

sistat custos, satis non est ut ciborium tali sit praeditum firmitate ut 
neque terebra transfodi possit neque scalpro disiungi atque claustris adeo 
validis sit munitum. ut clavibus quoque adulterinis nequeat reserari : 
tertium praesidium a iure requiritur: sedula custodia. Porro haec vigi- 
lantia, continuo exercenda, plurimas complectitur cautelas et communes 
et extraordinarias, prout postulant locorum et temporum adiuncta. 

Quod vero attinet ad custodem, hic, licet sit optandum ut sit clericus, 
immo sacerdos, non prohibetur quod sit laicus, modo clericus respondeat 
de clavi, qua est reserandus locus ubi Eucharistia asservatur. Hunc prope 
Jocum moretur oportet diu noctuque, adeo ut celeriter compareat quando 
casus ferat, seu continenter vigilantiam exerceat : nunquam ecclesiam de- 
serat tempore quo haec fidelibus patet et ab his magis deserta relinquitur, 
idque pressius est urgendum in urbium ecclesiis, ubi fures uti tales fideli- 
bus ignoti per templa vagantes peregrinorum aut mendicantium habitu 
perattente momenta aucupantur, quibus vigilantia intercipitur et motu 
celerrimo, veluti ictu oculi, sacrilega furta perpetrant; aut loca invisunt, 
fores, fenestras, cancellos, ianuas, praesertim haud principales, accurate 
rimantur diurno tempore ut dein nocturno ad exsecutionem improbum 
consilium demandare pertentent. Quod si rarius accidit in pagis, ubi 
praesentia personae extraneae ibique haud cognitae, quae ecclesiam cir- 
cumeat et ingrediatur, facilius animadvertitur suspicionemque ingerit 
in sacerdotibus atque fidelibus, id non relevat tamen parochum recto- 
remve ecclesiae ab obligatione Eucharistiae custodiendae, cuius ratio 
modusque ipsius prudentiae relinquitur inspectis loci adiunctis, e. g. 
tum per se ipse aliquoties in die ecclesiam invisendo, tum vigilantiam 
per diem committendo probatis personis circum morantibus, tum pri- 
vatam paroecianorum visitationem Sshi Sacramenti praestituendo variis 
diei horis peragendam. 

Attente debet invigilari etiam operariis ceterisque personis, quae 
laboris intuitu aliisve de causis ecclesiam, sacrarium, sacerdotis custo- 
disve domum eisdem contiguam frequentant. 

Nee sedula custodia Ssmi Sacramenti a iure praescripta remittenda 
erit tempore nocturno, quando ecclesia est obserata. Praecipuae cautio- 
nes autem pro nocturnis horis adhibendae, quas prudentia requirit, ordi- 
nariae seu iugiter adhibendae tum pro Ssmha Eucharistia tutanda tum 
pro praecavendis direptionibus sacrorum vasorum, tabularum, eleemo- 
synarum atque supellectilium ecclesiae, recensentur : 1° omnes ecclesiae 
fores communiantur, quatenus necessitas postulet fierique possit, firmis 
valvis, validis claustris obicibusque et quidem ita ut ab interiore ecclesia 
clavibus aperiri dumtaxat queant, fenestrae vero transennis vel clatris; 

2 accurate est inspiciendum quoties vespere ecclesiae obserantur ne quis 
homo malevolus includatur; 3° officium ecclesiae claudendae eiusque 
claves committantur personis omni suspicione maioribus, praecipue vero 
vino non deditis. Hisce cautelis aliam valde commendatam addere veli- 
mus, quae in dies usitatior evadit quaeque utile nonnunquam praebet 
auxilium ad praecavenda furum molimina, ubi usui est: nempe collo- 
cationem opportunis in locis tintinnabulorum vi electrica pulsandorum. 
dum portae aperiuntur, vel eaedem aut tabernaculum aut altare aut 
mensa aut candelabra tanguntur, quorum ope sacerdotis custodisve at- 
tentio repente provocatur; aut speciales electrici apparatus, qui eccle- 
siam repente illuminent custodemque de furum praesentia statim certio- 
rem faciant: hi tamen apparatus, ut optatum consequantur finem, erunt 
scite et ingeniose tegendi, ita ut quamlibet adimant furum suspicionem, 
quotidieque inspiciendi ut suo munere apte fungantur. 

Specialis extraordinaria providentia demum prostat in § 3 relati ca- 
nonis: « gravi aliqua suadente causa ab Ordinario loci probata, non est 
vetitum Sanctissimam Eucharistiam nocturno tempore extra altare super 
corporali tamen, in loco tutiore et decenti, asservari, servato praescripto 
can. 1271 ». Hie locus de more est sacrarium, dummodo reapse sit locus 
tutior et decens, vel arca solidissima et optime clausa (italice cassaforte), 
si haec sit praeferenda, muro inserta in quodam ecclesiae pariete. Quodsi 
nec ecclesia nec sacrarium necessariam perhibeant securitatem, Eucha- 
ristia poterit retineri, in alio loco tutiore, etiam privato: tune parocho 
est cura adhibenda ut debita reverentia et honore Sshum Sacramentum 
custodiatur neque minuatur fides fidelium in praesentia reali. In hu- 
iusmodi vero asservatione Ssmhae Eucharistiae Sacrae Species non sunt 
corporali dumtaxat contegendae, sed semper in vase seu pyxide inclu- 
dendae:° insuper cum e ciborio ecclesiae educuntur aut ad ipsum re- 
feruntur, opus est ut sacerdos superpelliceo et stola sit indutus eumque 
clericus comitetur lumen gestans saltem regulariter. 

Curandum est praeterea ecclesiarum rectoribus ad furta praecavenda 
ut in tabernaculis, quantum fieri possit, non relinquantur pyxides et 
vasa sacra magni pretii, unde cupiditas audaciaque furum magis alli- 
ciatur : quum haec vasa occasione quarundam sollemnitatum adhibentur, 
valde est optandum ut tempore postremae Missae purificentur et loco 
tuto reponantur, qui sacrarium non sit; particulae vero, quae superfue- 
rint, in ordinaria pyxide collocentur. Pariter abstineant a decorando 
altaria et sacra simulacra sculpta vel picta (eademque assidue decorata 


* Ofr. cit. decr. Altonen., not. 2. 


| 

{ 
| 


Sacra Congregatio de disciplina Sacramentorum 203 


servando publico cultui exposita) eximiis muneribus votivis, qualia sunt 
aurei et argentei anuli, catellae, monilia, inaures, margaritae et si- 
milia: quod si id facere praestet occasione cuiusdam diei festi, eodem 
exacto, ea munera ab ecclesia satagant removere causamque remotionis 
probe fideles edocere. 

6. — c) « Clavis tabernaculi diligentissime a sacerdote custodiatur ». 
Omnes cautelae, quas hucusque recensuimus, ad irritum redigentur si, 
quod potissimum in hac re est curandum, clavis tabernaculi caute non 
custodiatur, ut expresse cavet can. rel. § 4, gravi conscientiae onere 
adiecto sacerdoti, cui haec est custodia commissa. Ut huic diligentissimae 
custodiae canone praescriptae ab ecclesiae rectore satisfiat, ipsi districte 
praecipitur ut clavis tabernaculi nunquam super mensa altaris aut in 
claustro ostioli relinquatur, ne tempore quidem quo mane divina officia 
ad Sacramenti altare et Sanctissimae Communionis distributio peragun- 
tur, praesertim si hoc altare haud in conspicuo sit. Hisce vero absolutis, 
clavis vel ab ecclesiae rectore domi custodiatur aut ab ipso continenter 
gestetur, amissionis periculo remoto, vel in sacrario, et quidem in loco 
tuto et secreto, reponatur altera clavi claudenda, quam alteram clavem 
uti supra rector tueatur. ° 

Sedulo perpendant sacerdotes Sshae Eucharistiae custodes officium 
custodiendae diligentissime clavis S. Ciborii esse grave, prout aperte 
ostendunt finis ipsaque verba legis. Sacerdos, cui ius et officium ordinarie 
et per se competit custodiendi clavem, est rector ecclesiae vel oratorii : 
quodsi discedat, potest et debet pro tempore absentiae alii sacerdoti com- 
mittere custodiam; et si clavem in sacrario retineat sub alia clavi, potest 
hanc tradere aedituo, pro tempore quo ipse abest, et clavis tabernaculi 
necessaria esse queat: quod praxis ubique recepta manifeste confirmat. 
Si agitur de ecclesia paroeciali, clavis parocho custodienda est; si de 
ecclesia cathedrali aut collegiali, quae simul sit paroecialis, ad Capi- 
tulum spectat custodire Ssham Eucharistiam, et altera tabernaculi 
clavis apud parochum servari debet (can. 415 § 3 n. 1). Ad parochum 
pertinet exclusivum ius retinendi clavem tabernaculi, etsi in ecclesia 
paroeciali erecta sit confraternitas. In ecclesiis non paroecialibus ubi 
ex A. Sedis indulto asservatur, custodienda est cappellanis seu recto- 
ribus, nunquam laicis, etiamsi patroni sint: sine apostolico indulto 
laici per se clavem ciborii retinere nequeunt. 

7. — Specialia veniunt adnotanda de custodia clavis tabernaculi in ec- 
clesiis monialium vel religiosarum et in piis seu religiosis domibus mulie- 


* Cfr. Encycl. litt. iussu Benedicti XIV edit. a S. C. EE. et RR., die 9 Febr. 1751. 

rum. Inspecto primum statuto can. 1267 quo Ssma Eucharistia, revocato 
quolibet contrario privilegio, custodiri nequit in religiosa vel pia domo 
nisi vel in ecclesia vel in principali oratorio, nec apud moniales intra 
chorum vel septa monasterii, id dein alte in mente Urdinariorum residere 
debet atque adamussim exsecutioni demandari, clavem 8. Ciborii non esse 
custodiendam inter septa monasterii.’ Ipsa est igitur in posterum asser- 
vanda in sacrario ut praesto sit, quoties necessitas postulet, atque, ex- 
pletis ecclesiae sacris functionibus ac praesertim nocturno tempore, in 
loco tuto, solido atque secreto reponenda, et quidem duabus obserato cla- 
vibus, quarum altera communitatis antistitae est custodienda per se 
ipsi aut per vicariam et altera moniali cuidam, puta sacrario addictae, 
adeo ut utriusque concursus ad reserandum locum, de quo supra, requi- 
ratur. Huiusmodi praescriptum probe inspiciant Excmi Episcopi et in 
eodem exsequendo rigide se gerant, quacumque personarum acceptione 
posthabita, ut praecaveantur abusus atque irreverentiae, quae secus 
redundare possunt in Ssmam Eucharistiam. 

8. — Quod attinet ad oratoria seminarii et collegii ecclesiastici, ephe- 
bei pro iuvenum utriusque sexus religiosa eruditione atque institutione, 
nosocomii aliusque id genus hospitii, quae potestate Ssmae Eucharistiae 
asservandae fruantur, tabernaculi clavis custodienda erit rectori seu 
moderatori eorundem, si sacerdos sit, secus spiritus directori aut cap- 
pellano de more Missae celebrationi sacrisque functionibus peragendis 
addicto, ipsique studiose est curandum ne eadem ad aliorum manus 
perveniat. 

9. — Quod demum refert ad privata oratoria, quae ex apostolico in- 
dulto facultate polent Ssmam Lucharistiam asservandi, ciborii clavis 
custodiri solet in sacrario potius cura familiae quam cappellani;* at, 
si Episcopo praestare videatur ut clavis indultario custodienda non tra- 
datur, eam aut sacerdoti celebranti committat, praesertim si hic stabi- 
liter sacrum ibi litet, aut parocho deferat, singulis deinde vicibus, si 
commode potest, sacerdoti celebraturo exhibendam. Indultariis laicis, 
quos clavis custodia manet, in memoriam revocandum est, clericis vero 
quacumque dignitate fulgentibus perpendendum, grave sane officium ipsis 
impositum esse vigilandi ne clavis ad cuiusquam manus perveniat etiam 
de ipsorum familia vel famulatu. 

10. - Sacram Congregationem non praeterit enunciatas cautelas pro- 
positum finem plene haud esse assecuturas, nisi Excmhi Episcopi locorum- 


’ Cfr. S. R. C. resolutio diei 2 Maii 1878 ad V1 (decretum n. 3448); Emus Card. Pe- 
TRUS GASPARRI, Op. cit., 266, n. 998. 
* Bhhus Card. P. Gasparri, op. cit., II, 267, n. 999. 

que Ordinarii, una cum earundem observantia parochis, ecclesiarum re- 
ctoribus, institutorum omne genus moderatoribus, monialium antistitis 
praecepta. quatuor haec, quae magnopere nostra intersunt, prae oculis 
habeant : 

a) Praesertim dum sacras peragunt dioecesium visitationes, sed 
etiam extra easdem, quoties casus ferat, per se aut per idoneas ac pru- 
dentes ecclesiasticas personas diligenter inquirant animadvertantque de 
visu quomodo in singulis nedum paroeciis sed et ecclesiis, oratoriis, 
etiam privatis, hoc iure fruentibus provisum sit securitati custodiae 
Ssthae Eucharistiae et quoties comperiant non ea omnia concurrere, quae 
iure postulantur, eadem praecipiant quam cito exsequenda, brevi tem- 
pore ad id praestituto, sub poena multae pecuniariae et etiam suspen- 
sionis a divinis pro sacerdotibus aut a munere, pro gravitate culpae. ab 
iis incurrendae, quibus officinm competit omnia securitatis praesidia 
subministrandi. Neque ab huiusmodi onere easdem personas relevent ex 
reddita forsan ratione quod nulla profanatio aut inconveniens in ante- 
cessum acciderit; quae enim infecta hucusque sunt, temporis decursu et 
hominum malitia, posthabitis necessariis cautelis. fieri possunt. 

b) Quoties furta sacrilega quibus Ssmha Eucharistia violatur in sua 
Dioecesi (quod Deus prorsus avertat) quacumque de causa acciderint, 
loci Episcopus vel per se, quod est optandum, vel per suae Curiae Officia- 
lem, ad id specialiter delegandum. oeconomicum semper conficiat proces- 
sum adversus parochum aliumve sacerdotem tam saecularem quam reli- 
giosum etiam exemptum Ssmi Sacramenti custodiae praepositum, acta- 
que processus idem Episcopus ad hanc S. Congregationem transmittat 
cum suo voto quo prae primis accurate describat eiusdem furti temporis 
et loci adiuncta, et dein, actis processus eiusdem prae oculis praesertim 
habitis, renuntiet cuius culpae aut neglegentiae culpabili admissum fa- 
cinus sit tribuendum atque poenas canonicas contra sontes infligendas 
proponat et huius S. Dicasterii mandata praestoletur. 

c) Mature perpendant severitatem poenarum, quae can. 2382 sta- 
tuuntur contra parochum, qui graviter neglexerit custodiam Ssthae Eu- 
charistiae etiam citra excessum huius violationis, quaeque usque ad pa- 
roeciae privationem progrediuntur: inspecto vero fine legis curent ut ana- 
logis poenis plectantur et alii ecclesiae rectores, congrua congruis referen- 
do, qui graviter delinquant in arduo eis commisso munere obeundo, colla- 
tis ad id necessariis et opportunis facultatibus per hance S. Congregatio- 
nem, quatenus opus sit. Quibus aufugiendis poenis haud suffragatur causa 
forte a parocho aliisve, quibus SS. Species custodiendae incumbunt, al- 
lata qua tabernacula patentia relinquantur clavesque in loco tuto non 

custodiantur alius sacerdotis incuria: ipsos enim manet diligens sol- 
lersque cura sacrorum vasorum et Sshae Eucharistiae propriumque mu- 
nus fideliter et vigilanter cavendi ne, divinis officiis absolutis, ciboria ex- 
ponantur cuilibet iniuriae sacrilegaeque direptioni. Equidem est animad- 
vertendum et in memoratum sacerdotem et in quemlibet alium huius 
neglegentiae reum similibus poenis, quippe qui occasionem tanto sceleri 
sua culpa dederint. Ut autem locorum Ordinarii poenis prosequi queant 
et delinquentes religiosos utriusque sexus etiam exemptos iuxta has 
apostolicas praescriptiones in negotio, de quo agimus, vi huius Instru- 
ctionis facultates committimus necessarias cumulative cum eorum Supe- 
rioribus religiosis Maioribus, quibus pariter haec S. Congregatio idem 
‘onus imponit, reservata tamen uni Episcopo facultate processum confi- 
‘ciendi, de quo sub litt. b) in casu ibi descripto. 

d) Diligenter inquirant utrum ecclesiae et oratoria quibus 
Ssthae Eucharistiae asservatio iure communi (cfr. can. 1265 § 1 n. 1, 2) 
non competat, hac facultate polleant ex apostolico indulto per Breve 
in perpetuum aut per rescriptum ad tempus concessum: quoties vero 
compererint hoc privilegium legitimo iure non esse suffultum, tam- 
quam abusum satagant removere. Praeterea, ne se nimis faciles prae- 
beant in suscipiendis et commendandis precibus pro impetranda facul- 
tate asservandi Sshiam Eucharistiam in locis, quae de communi iure 
eadem carent, immo abstineant prorsus, nisi gravissimae causae inter- 
sint, praesertim in privatis oratoriis et ecclesiis a domibus fidelium ni- 
mis dissitis, in desertis montibus magnisque camporum spatiis sitis. 
quibus non suppetant ea omnia quae pro fideli et tutissima custodia 
SS. Specierum requiruntur. Tolerabilius sane erit ut quandoque etiam 
notabili fidelium parti commodum non praebeatur Ssmae Eucharistiae 
adorandae, quam ut Eadem exponatur sat probabili periculo profana- 
tionis. Immo et potestas hisce litteris committitur Excmhis Episcopis 
locorumque Ordinariis revocandi facultatem asservationis Eucharistiae 
in ecclesiis et oratoriis, etiam privatis, quae hoc apostolico privilegio per 
indultum fruuntur, quoties adnotent aut graves abusus intercessisse 
aut non omnes concurrere conditiones pro secura custodia, reverentia 
cultuque debito erga Sshum Sacramentum. 

Hae sunt canonicae normae potioresque cautelae, quas huic S. Con- 
gregationi visum est locorum Ordinariis praecipere ut vicissim paro- 
chis ceterisque Sshi Sacramenti custodibus pressius commendent exse- 
cutioni tradendas ad quoslibet convellendos abusus, si qui irrepserint, 
et, quamvis desint, ad eosdem praecavendos: aliae, quae pro tempo- 
rum et locorum adiunctis magis idoneae videantur ad eundem finem 

aptius attingendum, eorundem Pastorum zelo sollertique industriae re- 
linquuntur. Eos igitur, his praesidiis adiutos, in Domino deprecamur et 
obtestamur ut omnibus viribus contendant ad efficaciter Ssitam Eucha- 
ristiam tutandam et impia scelestorum hominum molimina arcenda ab 
eodem Sacramento « quo nihil dignius, nihil sanctius et admirabilius 
habet Ecclesia Dei, cum in eo contineatur praecipuum et maximum Dei 
donum et ipsemet omnis gratiae et sanctitatis fons, auctorque Christus 
Dominus ».* Id quidem erit Ipsis eorumque sacerdotibus et fidelibus pi- 
gnus indeficiens supernae divinae protectionis. 


Ssthus Dominus Noster Pius divina Providentia Pp. XI, in 
audientia Exemo Secretario H. S. C. die 7 Maii a. 1938 concessa, 
praefatam Instructionem, ab EE. PP. in plenario Conventu diei 
30 Martii anni eiusdem probatam, benigne confirmare et Aucto- 
ritate Sua Apostolica ratam habere dignatus est, mandans ut In- 
structio eadem in officiali Commentario Acta Apostolicae Sedis 
publici iuris fiat et ab omnibus Ordinariis tum locorum tum per- 
sonarum aliisque, ad quos speciatim spectat, religiosissime ser- 
vetur, contrariis quibuscumque minime obstantibus. 


Datum Romae, ex aedibus S. C. de Disciplina Sacramentorum, in 
festo Ascensionis Domini a. 1938. 


D. Card. Jorio, Praefectus. 
L. S. 


F. Bracci, Secretarius. 


* Rit. Rom., tit. IV, cap. I, n. 1. 


= 


208 Acta Apostolicae Sedis — Commentarium 0 ficiale 


SACRA CONGREGATIO RITUUM 


SAVONEN. 


BEATIFICATIONIS ET CANONIZATIONIS VHNERABILIS SERVAE DEI MARIAB IOSEPHAE 
ROSSELLO, E TERTIO ORDINE S. FRANCISCI, FUNDATRICIS INSTITUTI FILIARUM 
DOMINAE NOSTRAE A MISERICORDIA. 


SUPER DUBIO 
An et de quibus miraculis constet in casu et ad effectum de quo agitur 


Meritis onusta, magis quam.annis, Savonae, prope quam urbem sexa- 
ginta novem annis ante lucem aspexerat, die 7 Decembris a. D. 1880 Soror 
Maria lIosepha Rossello, Instituti Filiarum Dominae Nostrae a Miseri- 
cordia fundatrix, ad superos evolavit. Sanctam tunc obiisse populus 
conclamavit, sanctam dixerunt quotquot eius virtutes et praeclara opera, 
in animarum salutem patrata, admirati fuerant. Recte eos sensisse de 
tam illustris mulieris sanctitate, Decretum comprobavit, quod a sacra 
hac Congregatione, approbante Ssmo D. N., non multo ante, super 
Ven. Servae Dei heroicitate virtutum editum est. Sed modo altius accedit 
divinum miraculorum signum, quibus omnipotens ‘Deus fidelis famulae 
suae sanctitatem, eiusque potentem intercessionem illustrare dignatus est. 

Porro inter non pauca mira, quae, ea interveniente, facta feruntur, 
duas sanationes selegerunt nobilis huius Causae actores, quae omnes 
characteres divinae actionis supra naturae vires exhibent. 

Prior sanatio evenit in Sorore Maria a Spiritu Sancto, ex Instituto 
a Venerabili Maria Iosepha condito. Haec Soror quae Argenteae in Repu- 
blica Argentinensi morabatur, ab a. 1907 renali tuberculosi tentari coepit, 
quae eam quatuor per annos afflixit. Morbus eousque processerat, ut 
medicorum iudicio prognosis omnino infausta, quod ad vitam ipsam, ma- 
nifestis signis evasisset; quin immo pomeridianis horis diei 1 Iulii a. 1911 
medici iudicio mors uti imminens habebatur. At mirum! Serotinis illius 
diei horis, expletis novendialibus precibus quae ideo ad Deum effunde- 
bantur, ut per intercessionem Venerabilis Mariae Iosephae sanatio obti- 
neretur, infirma, veluti de morte ad vitam resurgens, extemplo perfecte 
sanatam se sensit; atque ad pristina officia datum ei est statim redire. 
In recuperata valetudine Soror Maria iugiter perseveravit. Tum medici 
a cura cum tres periti ab hac sacra Congregatione adsciti, divino mi- 
raculo hance sanationem tribuunt. 


: 

Miraculum alterum Florentiae die 10 Augusti mensis a. 1929 contigit. 
Soror Paulina Dameri, ex eodem Instituto, die 3 Augusti, ob fusam ad- 
verso casu ferventis aquae copiam, gravissimas ustiones a ventre ad: pedes 
est passa. Quae ustiones, ea erant extensione ac profunditate, ut tertiam 
fere corporis partem teterrimis plagis affecerint, eamque, paucos post 
dies, ad extremum mortis limen adduxerint. In eo tanto discrimine, sub 
vespere diei 9 Augusti, ferventius invocata ope Venerabilis Mariae Iose- 
phae, placido correpta est somno infirma Soror, et postridie mane per- 
fecte sanata expergiscitur, et loco plagarum nova refecta pellis: obstu- 
pentibus a cura medico, sororibus infirmariis aliisque omnibus tam mirae 
mutationis testibus. Medicus peritique officiales sanationem hanc supra 
naturae vires evenisse edicunt. 

De priori sanatione in Apostolico processu super virtutibus actum 
est, cuius iuridica vis die 18 Decembris a. 1929 rite recognita fuit. De 
altera, specialis Apostolica inquisitio fuit peracta, pro cuius validitate 
die 3 Februarii elapso anno editum fuit decretum. 

De utroque miraculo in antepraeparatoria Congregatione coram Riho 
Cardinali Raphaéle Carolo Rossi, Causae Ponente seu Relatore, die 
22 Tunii mensis a. 1937 disceptatum est, dein in Praeparatoria die 21 Ia- 
nuarii hoc anno; postremo vero die 5 Aprilis coram Ssho D. N. Pio 
Papa XI, in Generali, in qua idem Cardinaiis Relator dubium proposuit : 
An et de quibus miraculis constet in casu et ad effectum de quo agitur. 
Et Rmhi Cardinales, Oiliciales Praelati et PP. Consultores suum quisque 
edidere suffragium. 

Beatissimus Pater adstantes enixe monuit ut preces ingeminarent ut 
Sibi maius a Deo lumen daretur, ideoque supremum iudicium suum edere 
ad hane diem distulit Dominicam Palmarum, Quapropter accitis ad se 
Riis Cardinalibus Camillo Laurenti, S. R. C. Praefecto, et Raphaéle 
Carolo Rossi, Causae Ponente seu Relatore, necnon R. P. Salvatore Na- 
tucci, Fidei Promotore Generali, meque infrascripto Secretario, sacro- 
sancto Missae sacrificio religiose litato, edixit: Constare de instantanea 
perfectaque sanatione Sororis Mariae a Spiritu Sancto ab insanabili le- 
thalique tuberculosi renali, et Sororis Paulinae Dameri a gravissimis 
ustionibus in abdomine et artubus inferioribus. 

Hoc autem decretum publici iuris fieri et in acta S. R. C. referri 
mandavit. 

Datum Romae, die 10 Aprilis a. D. 1938. 


C. Card. Laurenti, Praefectus. 
L. 


A. Carinci, Secretarius. 

ACTA TRIBUNALIUM 


SACRA ROMANA ROTA 


Citatio edictalis 


POSNANIEN. 


NULLITATIS MATRIMONII ET DISPENSATIONIS SUPER RATUM BT NON CONSUM- 
MATUM (ZBASKA-SUSZCZYNSKI). 


Cum ignoretur locus actualis commorationis Dii Vitoldi Suszezynski, 
in causa conventi, eundem citamus ad comparendum, sive per se sive 
per Procuratorem legitime constitutum, in Sede Tribunalis S. R. Rotae 
(Roma, via della Dataria, 94) die 27 Iulii 1938, hora undecima, ad con- 
cordandum de dubio disputando vel infrascripto subscribendum, et ad 
diem designandam, qua habebitur Turnus Rotalis pro causae definitione : 


An praestandum sit consilium Ssmo pro dispensatione super matri- 
monium ratum et non consummatum, in casu. 


Ordinarii locorum, parochi, sacerdotes et fideles quicumque notitiam 
habentes de loco commorationis praedicti Vitoldi Suszezynski, curare 
debent ut de hac edictali citatione ipse moneatur. * 


Henricus Quattrocolo, Ponens. 


Ex Cancellaria Tribunalis 8. R. Rotae, die 30 Aprilis 1938. 


I. Pendola, Notarius. 


* Etant inconnnu le lieu de la demeure actuelle de M. Vitold Suszezynski, 
défendeur en cette cause, nous le citons 4 comparaitre par propre personne 
ou par un procureur légitimement constitué au siége du Tribunal de la 8S. Rote 
Romaine (Roma, via della Dataria, 94) le 27 Juillet 1938, 4 11 heures, pour 
concorder ou souscrire le doute ci-dessous rapporté, et fixer le jour de la dé- 
cision de la cause devant la Rote. 


Doit-on interroger le Saint-Pére pour la dispense super rato et non con- 
summato, dans le cas? 
Les Ordinaires des lieux, les curés, les prétres, les fidéles ayant connais- 


sance du lieu de la résidence du dit M. Vitold Suszcezynski, devront, dans la 
mesure du possible, l’avertir de la présente citation. 


7) 
4 


Diarium Romanae Curiae 


DIARIUM ROMANAE CURIAE 


SACRA CONGREGAZIONE DEI RITI 


Martedi, 10 maggio 1938, nel Palazzo Apostolico di Castel Gandolfo, al- 
l’augusta presenza del Santo Padre, si é adunata la S. Congregazione dei 
Riti, nella quale gli Emi e Revihi Signori Cardinali, i Revmi Prelati Officiali 
e Consultori teologi hanno dato il loro voto sul Tuto per la Beatificazione 
della Ven. Serva di Dio Maria Giuseppa Rossello, del Terz’Ordine di S. Fran- 
cesco e Fondatrice dell’Istituto delle Figlie di Nostra Signora della Miseri- 
cordia, e sui miracoli della Ven. Serva di Dio Maria Domenica Mazzarello,. 
Confondatrice dell’Istituto delle Figlie di Maria Ausiliatrice. 


Martedi, 24 maggio 1938, negli Uffici della S. Congregazione dei Riti al 
Palazzo san Callisto, presente l’Emo e Revino Signor Cardinale Carlo Sa- 
lotti, Ponente o Relatore della causa di beatificazione e canonizzazione della 
Ven. Serva di Dio Gioacchina De Vedruna ved. De Mas, ha avuto luogo, con 
lintervento dei Revmi Prelati Officiali e Consultori teologi, la Congregazione 
antepreparatoria sopra i miracoli, che si asseriscono operati ad intercessione 
della suddetta Venerabile Serva di Dio. 


Martedi, 31 maggio 1938, nel Palazzo Apostolico Vaticano si é adunata 
la S. Congregazione dei Riti, con l’intervento degli Emi e Revmi Signori Car-. 
dinali e dei Revihi Prelati Officiali, per discutere sui seguenti argomenti : 


1) Introduzione della Causa di Beatificazione, ossia della dichiarazione 
del martirio della Serva di Dio Maria Goretti. 

2) Introduzione della Causa di Beatificazione e Canonizzazione della 
Serva di Dio Eugenia Joubert, della Congregazione delle Suore della Santa Fa- 
miglia del Sacratissimo Cuore. 

3) Revisione degli scritti del Servo di Dio Giovanni dello Spirito Santo, 
sacerdote professo della Congregazione dei Chierici Scalzi della Ssiha Croce 
e Passione di N. 8. G. C. (Passionisti). 

4) Revisione degli scritti della Serva di Dio Maria della Passione, del 
Terz’Ordine di S. Francesco e Fondatrice delle Suore Francescane Missio- 
narie di Maria. 


= 

17 febbraio » 


7 aprile » 
» » » 
» » » 
» » » 
21 » » 
» » » 
3 maggio » 
5 » » 
12 » » 
» » » 
20 » 
» » » 
» » » 


5 maggio 1938. 
» » 
» 


» » 


» » » 


» » » 


20 maggio 1938. 


‘23 «maggio 1938. 


Camerieri Segreti Soprannumerari di 8S. 8.: 


21 gennaio 1938. 


Camerieri d’onore in abito paonazzo di S. 8.: 


SEGRETERIA DI STATO 
NOMINE 


Con Biglietti della Segreteria di Stato, il Santo Padre Pio XI, felicemente 
regnante, si é degnato di nominare: 


Monsig. Adalberto Katay, dell’archidiocesi di Strigonia. 

Monsig. Antonio Striz, dell’archidiocesi di Praga. 

Monsig. Carlo Fongo, della diocesi di Grosseto. 

Monsig. Giuseppe Magnanelli, della medesima diocesi. 

Monsig. Antonio Cappelli, della medesima diocesi. 

Monsig. Turiddo Turi, della medesima diocesi. 

Monsig. Guglielmo van den Hengel, dell’archidiocesi di 
Utrecht. 

Monsig. Decio Donati, della diocesi di San Severino. 

Monsig. Ignazio Valenti, della diocesi di Agrigento. 

Monsig. Giovanni Tam, della diocesi di Como. _ 

Monsig. Giovanni O’Rourke, del vicariato apostolico del 
Capo di Buona Speranza (distr. occ.). 

Monsig. Donato Catalano, dell’archidiocesi di Otranto. 

Monsig. Giuseppe Matocha, dell’archidiocesi di Olomouc. 

Monsig. Antonio Suchének, della medesima archidiocesi. 

Monsig. Agostino Falath, dell’amministrazione apostolica 

di Tirnava. 


Monsig. Luigi Corrado, della diocesi di Crema. 

Monsig. Giuseppe Rypar, dell’archidiocesi di Olomouc. 
Monsig. Giuseppe Schoen, della medesima archidiocesi. 
Monsig. Enrico Sk4cel, della medesima archidiocesi. 
Monsig. Geysa Zubek, dell’amministrazione apostolica di 
Tirnava. 


Cappellano segreto d’onore di 8. 8.: 


Monsig. Eugenio Hegyi, dell’amministrazione apostolica 
di Tirnava. 


NECROLOGIO 


Monsig. Benvenuto Diego Alonso Nistal, Vescovo tit. di 
Dorileo. 
Monsig. Igino Serci, Vescovo di Ozieri. 

ANNUARIO 


MARTYRO LOGI UM ROMAN UM 


Gregorti Papae XIII tussu editum, Urbani VIII et Clementis X auctoritate recognitum, 
ac deinde a. MDCCXLIX Benedicti XIV opera ac studio emendatum et auctum. = 
Secunda post typicam editio, iuxta primam.a typica editionem a. mpccccxxi a Bene- 
dicto Papa XV adprobatam, propriis recentium sanctorum officiorumque elogiis expleta, 
Sacrae Rituum Congregationis curis impressa. - Typis Polyglottis Vaticanis, mpccccxxx. 


— Editio in-4° (cm. 29 20'/,), in charta manufacta et charactere rubro nigro, fol. CXXIV-§66, 


Romae L. 70— In Italia L. 72,50 Apud exteros L, 82— 
— Volumina partim corio, partim linteo contecta, cum titulo aureo: 
Romae L. 90 — In Italia L. 90 — Apud exteros L. 100 — 


EXEMPLARIA (seu moduli) quae annuatim ad Sacram Congrega- 
tionem de Sacramentis mittenda sunt ad normam Litterarum circularium 


eiusdem S. C. diei 12 Maii 1932. 


% causarum matrimonialium in Cancellaria Tribunalis servan- 
um — 

Mod. II. Elenchus causarum matrimonialium, quae annuatim agitantur in Tribunali 
dioecesano — L. 0,40. - 

Mod. III. Relatio annualis de constitutione Tribunalis dioecesani et complexus cau- 
sarum matrimonialium, quae ibidem agitatae sunt — L. 0,40. 


Apud Exteros, addatur 20% 


iuxta latinam Vulgatam versionem ad codicum fidem, 
iussu Pii Pp. XI, cura et studio Monachorum Abbatiae 
Pontificiae Sancti Hieronymi in Urbe, 0. S. B., edita 


Tomus I - Librum Genesis, 
Tomus II - Libros Exodi et Levitici, 
Tomus III - Libros Numerorum et Deuteronomii. 
Ciascun volfime si vende ai seguenti prezzi (porto compreso) : 
in brochure — L. 200. 
A) dorso ed angoli in pelle nera, titolo in oro — L. 220. 
B) sig in perenne: con dorature, angoli di pergamena, titolo in oro (rilegatura 


romans) — 
C) romana. in tutta pergamena, dorso dorato titolo in oro — L. 255. 


Roma Italia Estero 
L. 


PONTIFICALE ROMANUM“ 


Summorum Pontificum iussu editum et a BENEDICTO XIV Pont. 

Max, recognitum et castigatum. Quattro volumi in-folio, nei margini 

em. 30%><44%. luce della stampa 22><33, in carta ottima, rosso 

e nero, con illustrazioni. 
Perfetta riproduzione della ull edizione’ curata dalla 

Riha Camera Apostolica nel 1 con utili e preziose aggiunte che 

la completano, | quattro volumi (I, Ul » Lil e Appendix) si vendono: 
In fogli 50—- — — 
Legati in pelle zigrino al dorso, tela cui. piani, t lio dorato, 

impressioni a secco croce piani, orsi, 


colie buste. . . 
Legati in tutto chagrin. con fregi e in oro ‘sul piani, taglio 
dorato, titolo sui dorsi, segnacoli e buste . 


Fuori di Roma, spese di’ porto in pid. 


Yeneunt Rowine apud Admin. Commentarii Officialis “ Acta Apostolicae Sedis,, 


(Libreria Vaticana — Citta del — postale N. 1 


{ 


Q P 0 A orl ON HEPIEXON THN HMEPONYKTION” AKOAOY@IAN 
META TQN ZYNHOQN IPOL@HKON — EKAOLIZ AEYTEPA—EN PQMH 1937. 


In-16°, rosso e nero, carta indiana, Paes. 1080: 
In fogli piegati . . 6 81,50 8 — 
In pelle, taglio oro. 100— 104,50 105 — 


PROGETT I ai nuovo ordinamento PnP ERO e di Codice dj 


Procedura Civile dello Stato della Citta del Vaticano inex 1937). ; —" 


WILPERT GIUSEPPE, La Fede della Chiesa nascente secondo i mo- 
numenti dell’arte funeraria antica, [n-8°, vii1-328, con 156 figure 
nel testo (Pubblicazioni del Pont. Istituto di Archeologia Cristiana. 
Collezione «Amici delle Catacombe> . . . . 85— 36,50 40— 


Sculture del magazzino del Museo Vaticano, del dott. Guino Kascx- 
NITZ- WEINBERG, con prefazione di Bartolomeo Nogara, Direttore gene- 
rale. Un volume di testo ed uno di tavole. 1936-1937, cm. 36><25. 


CERCHIARI EMANUELE, Capeliani Papae et Apostolicae Sedis Audi- 
tores Causarum Sacri Palatii seu Sacra Romana Rota ab ori- 
gine ad diem usque 20 Septembris 1870. Relatio historica-iuridica, 
Ss.mo D. N. Benedicto Pp. XV dicata. — 4 voll. in-8°... .-.-. . 190— 194— 140 — 


ENCHIRIDION CLERICORUM bocumenta Ecclesiae Sacrorum 


Alumnis instituendis (Sacra Congregatio de Seminariis et Studiorum 
Universitatibus). Typis Polygl. Vaticanis, 1938, In-19, pagg. Lvim-920. 
Elegante legatura in tela, titolo in oro e testa colorata se ee + BC— 80— 87— 


CODICIS IURIS CANONICI INTERPRETATIONES 
AUTHENTICAE seu responsa a Pontificia Commissione ad 


Codicis canones authentice interpretandos annis MCMXVII-MCMXXXV 
data et in unum collecta atque Romanorum Pontificum actis et 
R. Curiae decisionibus aucta. Typis Polyglottis ee 1935, in-8, 


INDEX LIBRORUM 
PROHIBITORUM 


SS.MI D. N. Pll PP. XI 
IUSSU EDITUS 


ANNO MCMXXXVIII 


Cartonato flessibile: 
In Roma L. 10- In Italia, franco di porto L.-11 - Per l’Estero L; 12,50 


Legato in tela: 2 
In Roma L. 15 - In Italia, franco di setle: L. 16 - Per l’Estero L. 17,50 


Veneunt Romae apud Admin. Commentarii en “Acta Apostolicae Sedis ,, 
(Libreria Vaticana - Citta del Vaticano — */, postale N. em. 


| Roma Italia Estero 


